கேள்வி: மகாகாலேஸ்வரர் கோயில், உஜ்ஜைன் - ஜோதிர்லிங்கம் தோன்றியது குறித்த தொன்மம் என்பது என்ன?
பதில்: புராண காலத்தில் அவந்தியின் அருகில் இருந்த மலைக்காட்டில் ஒரு சாபத்தால் வேதாளமாக மாறிய தூசனன் என்பவன் இருந்தான். அவன் அவ்வப்போது நகருக்கு வந்து சூறையாடி மக்களுக்கு பெரும் துன்பத்தை இழைத்துவந்தான். அப்போது அவந்தி நகரில் வாழ்ந்துவந்த அந்தணரான விலாசனை நகர மக்கள் அணுகி வேதாளத்திடம் இருந்து தங்களைக் காக்குமாறு வேண்டினர். அவரும் அதற்கு சம்மதித்து வேத விற்பன்னர்களையும், துறவிகளையும் அழைத்துவந்து சிவனை நோக்கி பெரும் வேள்வி ஒன்றை செய்தனர். வேள்வியின் முடிவில் வேள்வி குண்டத் தரைவெடித்து அதிலிருந்து ஒரு லிங்கம் தோன்றியது. அந்த லிங்கத்தை இரண்டாக பிளந்துகொண்டு ஆவேசத்துடன் மாகாளர் தோன்றி வேதாளத்தை அழித்தார். அதன்பிறகு மக்கள் மாகாளரை அங்கேயே தங்கி தங்களைக் காக்குமாறு வேண்டினர். மாகாலரும் ஆவேசம் தணிந்தார். பிளந்த லிங்கம் ஒன்றுசேர மாகாளர் ஜோதிவடிவில் அதில் கலந்து ஜோதிர்லிங்கமானார்.
கேள்வி: மகாகாலேஸ்வரர் கோயில், உஜ்ஜைன் - கோயில் அமைப்பு பற்றி தகவல் சொல்.
பதில்: மாகாளர் கோயிலானது உயர்ந்த மதில் சூழப்பட்ட பெரிய இடத்தில் அமைந்துள்ளது. கருவறைக்கு மேல் அமைந்துள்ள சிகரம் அல்லது விமானம் சிற்பம் வேலைப்பாடுகளுடன் அமைக்கப்பட்டுள்ளது. இக்கோயிலின் மூலத்தானமானது மூன்று அடுக்குகளைக் கொண்டதாக உள்ளது. தரைமட்டத்துக்கு கீழேயும் ஒரு கருவறை அமைந்துள்ளது. அதற்கு படிக்கட்டுகள்வழியாக சென்று தரிசிக்கவேண்டும். முதன்மைக் கருவறையானது பெரிதாக வட்டவடிவில் உள்ளது. அதில் மாகாளர் பெரிய லிங்க வடிவில் காட்டியளிக்கிறார். மகாகாலேஸ்வரர் கருவறைக்கு மேலுள்ள அடுத்த கருவறையில் ஓங்காரேஸ்வரர் சிலை நிறுவப்பட்டுள்ளது. மேலே செல்ல படிக்கப்படுகள் அமைக்கப்பட்டுள்ளன. அதற்கடுத்த மூன்றாவது தளத்தில் நாகசந்திரேஸ்வரர் சிலை உள்ளது. அங்கு வணங்குவதற்கு நாகபஞ்சமியன்று மட்டுமே அடியார்கள் அநுமதிக்கப்படுகிறார்கள். கருவறைக்கு மேற்கு, வடக்கு, கிழக்கு ஆகிய திசைகளில் பரிவார தெய்வங்களாக பிள்ளையார், பார்வதி, கார்த்திகேயன் பைரவர் ஆகிய கடவுளர் உள்ளனர். தென்புறம் நந்தி சிலை உண்டு.
கேள்வி: மகாகாலேஸ்வரர் கோயில், உஜ்ஜைன் - மகாகாளேஷ்வரர் மக்கள் வழித்தடம் குறித்து விரிவாக சொல்லுங்கள்.
பதில்: ரூபாய் 350 கோடி அமைக்கப்பட்ட மகாகாளேஷ்வர் மக்கள் வழித்தடத்தை இந்தியப் பிரதமர் நரேந்திர மோதி 11 அக்டோபர் 2022 அன்று திறந்து வைத்தார். இது காசி விஸ்வநாதர் கோயில் வழித்தடம் விட நான்கு மடங்கு பெரியதாகும். இது 900 மீட்டர் நீளம் கொண்டது. நந்தி துவாரம் மற்றும் பினாகி துவாரம் ஆகிய இரண்டு கம்பீரமான நுழைவாயில்கள் வழியாக கோயிலுக்குச் செல்லலாம். இதன் ஒரு வரிசையில் 108 அலங்கரிக்கப்பட்ட மணற்கல் தூண்கள் உள்ளது. நடைபாதைக்கு பயன்படுத்தப்படும் மணற்கல் ராஜஸ்தானில் இருந்து பெறப்பட்டு, குஜராத், ராஜஸ்தான் மற்றும் ஒடிசாவைச் சேர்ந்த கைவினைஞர்கள் கலை காட்சிகளை உருவாக்க உழைத்துள்ளனர். திரிசூலம் வடிவமைப்பு மற்றும் தூண்களில் சிவன் திரிசூலம், மழு (சிவனாயுதம்), பிநாகம், சிவ தனுசு மற்றும் கட்வங்கம் போன்ற பல்வேறு முத்திரைகள் பொறிக்கப்பட்டுள்ளன. இந்த நடைபாதை பழைய ருத்ரசாகர் ஏரியால் சூழப்பட்டுள்ளது. இது உஜ்ஜைனி நகரத்தின் வளர்ச்சித் திட்டத்தின் ஒரு பகுதியாகும். இந்த நடைபாதையில் நுழைந்தவுடன், 192 சிலைகள், 53 சுவரோவியங்கள் மற்றும் 108 முத்திரைகள் சிவனைப் பற்றிய கதைகளைக் காண்பிக்க்கும்.[https://timesofindia.indiatimes.com/india/pm-modi-inaugurates-mahakal-lok-corridor-at-mahakaleshwar-temple-all-you-need-to-know/articleshow/94791294.cms PM Modi inaugurates Mahakal Lok corridor at Mahakaleshwar temple in Ujjain: All you need to know][https://www.outlookindia.com/outlooktraveller/explore/story/72127/everything-you-need-to-know-about-the-mahakal-corridor The corridor that will lead you to the famous Mahakaleshwar temple is also set to become one of the largest in the country] நடைபாதை வளாகத்திற்குள் வாகன நிறுத்துமிடம், பூங்கா மற்றும் குழந்தைகள் விளையாடும் இடம், திரிவேணி அருங்காட்சியகம், ருத்ரசாகர் ஏரியை காண்பதற்கான திறந்தவெளி அரங்கம், உணவகங்கள் மற்றும் கடைகள் போன்றவை அடங்கும்.
கேள்வி: மகாகாலேஸ்வரர் கோயில், உஜ்ஜைன் - வரலாறு பற்றி தகவல் சொல்.
பதில்: பொது ஊழி 1234-5ல் உஜ்ஜைனைத் தாக்கியபோது இக் கோயில் வளாகம் சுல்தான் ''ஷம்ஸ்-உத்-தின் இலுட்மிஷ்'' அவர்களால் அழிக்கப்பட்டது. படையெடுப்பின் போது திருடப்பட்ட ஜலதரியுடன் (லிங்கத்தின் கீழ் இருக்கும் ஒரு அமைப்பு) கூடிய ஜோதிர்லிங்கம் அகற்றப்பட்டு அருகிலுள்ள 'கோட்டீர்த்த குந்தா' என்கிற இக் கோயிலுக்கு அருகிலுள்ள ஒரு குளத்தில் வீசப்பட்டதாக நம்பப்படுகிறது. தற்போதைய கட்டமைப்பு மராட்டிய ஜெனரல் ''ரனோஜி ஷிண்டே'' என்பவரால் 1734 இல் கட்டப்பட்டது. ''மகாத்ஜி ஷிண்டே'' (1730–12 பிப்ரவரி 1794) மற்றும் தௌலத் ராவ் ஷிண்டேவின் மனைவி பைசா பாய் உள்ளிட்ட அவரது வம்சத்தின் மற்ற உறுப்பினர்களால் இக்கோயிலுக்கு புனரமைப்பு வசதிகள் மற்றும் மேலாண்மை செய்யப்பட்டது. (1827-1863). ஜெயாஜிராவ் ஷிண்டேவின் காலத்தில் (1886 வரை), அப்போதைய குவாலியர் மாநிலத்தின் முக்கிய நிகழ்ச்சிகள் இந்த கோவிலில் நடத்தப்பட்டன. மராட்டிய ஆட்சி பதினெட்டாம் நூற்றாண்டின் நான்காம் தசாப்தத்தில் உஜ்ஜைனில் நிறுவப்பட்டது. உஜ்ஜைனின் நிர்வாகப் பொறுப்பு, முதலாம் பேஷ்வா பாஜிராவிடமிருந்து அவரின் உண்மையுள்ள தளபதி ரனோஜி ஷிண்டேவுக்கு சென்றது. ரனோஜியின் திவான் சுகதானகர் ராம்சந்திர பாபா ஷெனாவி ஆவார். அவர் மிகவும் செல்வந்தராக இருந்தார், அவர் தனது செல்வத்தை மத நோக்கங்களுக்காக முதலீடு செய்ய முடிவு செய்தார். இதுதொடர்பாக, அவர் பதினெட்டாம் நூற்றாண்டின் 4 முதல் 5 தசாப்தங்களில் உஜ்ஜைனில் உள்ள புகழ்பெற்ற மகாகாலேஸ்வரர் கோயிலை மீண்டும் கட்டினார். சுதந்திரத்திற்குப் பிறகு இக்கோயிலின் தேவஸ்தான அமைப்பு, உஜ்ஜைன் நகராட்சி நிறுவனத்தால் மாற்றப்பட்டது. தற்போது, இந்த அமைப்பு, உஜ்ஜைன் மாகாணத்தின் ஆட்சியாளர் அலுவலகத்தின் கீழ் உள்ளது.
கேள்வி: மகாகாலேஸ்வரர் கோயில், உஜ்ஜைன் - அருகில் உள்ள கோயில்கள் பற்றி தகவல் சொல்.
பதில்: * உஜ்ஜைனி காலபைரவர் கோயில் * ஹரஸித்தி மாதா கோயில் {உச்சினி மாகாளி} * சாந்திபனி முனிவர் ஆசிரமம * சிந்தாமணி விநாயகர் கோயில் * திரிவேணி நவக்கிரகக் கோயில் * மங்கள்நாத் கோயில் * சித்தர் கோயில்